गौरतलब है कि बीते सालों में ग्रामीण क्षेत्रों एवं कस्बानुमा शहरों में महिला कारोबारियों की संख्या में तेजी से इजाफा हुआ है। शहरों एवं महानगरों में भी महिला उधमी नित दिन सफलता की नर्इ मिसाल कायम कर रहे हैं। स्व सहायता समूह (एसएचजी) के माध्यम से इनकी सहायता भी की जा रही है। एसएचजी के गठन एवं विकास में सरकारी बैंक अपनी सकारात्मक भूमिका निभा रहे हैं। बावजूद इसके सरकारी महिला बैंक के लिए इस फ्रंट पर चुनौतियाँ बरकरार रहेंगी, क्योंकि दूसरे सरकारी बैंकों के लिए कारोबार बढ़ाने के लिए विकल्प बहुतेरे हैं, पर इस मामले में महिला बैंक के हाथ बंधे रहेंगे। वित्तीय समावेषन के प्लेटफार्म पर अन्य सरकारी बैंक पहले ही डिरेल हो चुके हैं। इसलिए इस संबंध में महिला बैंक से कोर्इ भी उम्मीद करना बेमानी होगा। इस दृष्टिकोण से महिला बैंक सीमित संसाधनों के साथ कोर्इ बड़ा कारनामा करेगा, इसकी परिकल्पना नहीं की जा सकती है। पाकिस्तान में पहला सरकारी महिला बैंक असफल हो चुका है। वर्ष, 1989 में अपने आगाज के बाद से इस महिला बैंक के पूरे पाकिस्तान में महज 38 शाखाएँ खुल सके हैं। बावजूद इसके भारत में खुलने वाला पहला सरकारी महिला बैंक की सफलता या असफलता का आकलन उसके खुलने से पहले करना समीचीन नहीं होगा।